‘जनता का हक कानून के संग’ कार्यक्रम 5 को
शहर की सफाई व्यवस्था में सुधार एवं आवारा पशुओं की समस्या दूर करने के लिए आवाज उठाने वाले युवाओं ने स्थाई लोक अदालत में अर्जी दाखिल की है। हेल्पिंग हैंड्स संस्था के प्रतिनिधि अंकित अनिल भार्गव ने विधिक सेवा अधिनियम 1987 की धारा 22(बी) के अन्तर्गत अलवर शहर की सफाई व्यवस्था के संदर्भ में स्थायी लोक अदालत में प्रार्थना पत्र पेश किया है। जिसमें कहा गया है कि नगर परिषद और प्रशासन तो शहर की सफाई व्यवस्था में सुधार कर पा रहे हैं और ही आवारा पशुओं को खुलेआम घूमने से रोक पा रहा है। स्थायी लोक अदालत ने नगर परिषद सभापति एवं आयुक्त को 8 मार्च को सुबह 10 बजे उपस्थित होने का नोटिस जारी है।
भास्कर संवाददाता | अलवर
हेल्पिंगहैंड्स क्लीन अलवर संस्था की ओर से 5 मार्च को दोपहर 12 बजे आईएमए हॉल में “जनता का हक कानून के संग” कार्यक्रम का आयोजन होगा। इसमें देश की जानी-मानी सामाजिक कार्यकर्ता अरुणा रॉय, सुप्रीम कोर्ट के वरिष्ठ वकील प्रशांत भूषण और मजदूर किसान शक्ति संगठन के निखिल डे शामिल होंगे। हेल्पिंग हैंड्स के संयोजक दीपक शर्मा के नेतृत्व में संस्था के सदस्य बुधवार को जिला अभिभाषक संघ के अध्यक्ष राकेश शर्मा, सचिव उदय सिंह और उपाध्यक्ष महावीर प्रसाद राजोरिया से मिले। उन्होंने आश्वासन दिया कि शहर की सफाई व्यवस्था में सुधार की दिशा में जिला अभिभाषक संघ हरसंभव कानूनी मदद करेगा। इस मौके पर सदस्य सुनील बंजारा, दीपक बंजारा, कार्तिक, कीर्ति, कामना भास्कर, शेफाली भास्कर, दिनेश कुमार और सर्वेश कुमार ने कोर्ट परिसर में वकीलों नागरिकों से मिलकर क्लीन अलवर मूवमेंट के विचार पत्र बांटे और कार्यक्रम के लिए आमंत्रित किया। समन्वयक कुमार यश के अनुसार 5 मार्च के कार्यक्रम में शहर के नागरिक भी शामिल होंगे।
hin_Deva hin_Deva bho_Deva hin_Deva